มันนี่ทูเดย์
เอ็มดีกรุงไทยรอ ธปท.
23 ส.ค. 2559

เอ็มดีกรุงไทยรอ ธปท.
นายสมชัย สัจจพงษ์ ปลัดกระทรวงการคลัง ประธานธนาคารกรุงไทย เปิดเผยว่า การประชุมคณะกรรมการของธนาคารที่ผ่านมาได้เห็นชอบนายผยง ศรีวณิช รองกรรมการผู้จัดการใหญ่ผู้บริหาร สายงานธุรกิจตลาดเงินตลาดทุน เป็นกรรมการผู้จัดการคนใหม่ของธนาคาร หลังจากนี้เป็นขั้นตอนของการเจรจาผลตอบแทนและรอให้ธนาคารแห่งประเทศไทย (ธปท.) ตรวจคุณสมบัติเสียก่อน 
จองบ้านประชารัฐล้น
นายจักรกฤศฏิ์ พาราพันธกุล อธิบดีกรมธนารักษ์ กล่าวว่า หลังจากปิดจองบ้านธนารักษ์ประชารัฐในช่วง 3 วัน (19-21 ส.ค. 2559) พบว่ามียอดจองทั้งสิ้น 1,799 ราย จากจำนวนที่เปิดจอง 1,442 หน่วย โดยมีผู้สนใจเกิน 100% ทุกแปลง ทั้งนี้จะเร่งตรวจสอบคุณสมบัติก่อนแจ้งให้ทราบผลภายใน 15-30 วัน นอกจากนี่กรมยังเปิดให้ผู้ที่สนใจจองสิทธิทางเว็บไซต์จนถึงสิ้นเดือน ส.ค.นี้ เพราะต้องการให้มีการสำรองสิทธิไว้จำนวนหนึ่ง และกำหนดเงื่อนไขต้องถือครองหรือห้ามเปลี่ยนมือภายใน 5 ปี